تورکیه-نین خاریجی ایشلر ناظیری مولود چاووش اوغلو سوئیس-ین داووس قصبه سینده تشکیل ائدیلن 50-جی دونیا ایقتیصادی فورومو چرچیوسینده عراق کورد بولگه سل رهبرلیگی‌نین باش ناظیری نچیروان بارزانی ایله گؤروشوب.
ناظیر مولود چاووش اوغلو مطبوعاتا قاپا‌لی کئچیریلن گؤروشده تورکیه-نین امریکا ایله ایران آراسینداکی گرگینلیکدن سونرا عراق ایله هم رای اولدوغونو، بحرانین آرا‌دان قالدیریلماسی اوچون سعی لر گؤستردیگینی بیلدیریب.
چتین دؤورلرده عراق-ین بیرلیگی‌نین و بوتؤو‌لوگونون قورونماسی‌نین واجیب‌لیگینی وورغولایان مولود چاووش اوغلو عراق-داکی بوتون عنصورلارین اؤلکه نین بیرلیگی و بوتؤو‌لوگو اوچون سعی گؤسترمه‌سی‌نین اهمیتینی قئید ائدیب.
مولود چاووش اوغلو همچنین وورغولاییب کی، عراق کورد بولگه سل رهبرلیگی ایله علاقه لری اینکیشاف ائتدیرمه‌یه داوام ائدجییک.
تورکیه-نین خاریجی ایشلر ناظیری عراق-داکی پروبلئملرین ان قیسا زاماندا حل ائدیلمه‌سی اوچون تورکیه-نین الیندن گلن دستکی وئرجگینی سؤیله‌یب.
